**Najdôležitejšie informácie v zbere údajov na účely normatívneho financovania (v EDUZBERe) v roku 2023**

Pri zadávaní údajov odporúčame podrobne **preštudovať „Príručku“ a „Pokyny“,** ktoré slúžia ako manuál k elektronickému zberu a správnemu vypĺňaniu údajov v protokoloch. Do pozornosti dávame nasledovné informácie:

***Zadávanie údajov o striedavej starostlivosti:***

Od školského roku 2020/2021 je v ŠIS rozšírená možnosť si v položke striedavá starostlivosť vybrať z hodnôt:

a.       Nie

b.       Áno (škola je pre dieťa/žiaka kmeňovou školou)

c.       Áno (škola nie je pre dieťa/žiaka kmeňovou školou)

***Kmeňová škola***

***Pre ZŠ/SŠ***:Je to škola, do ktorej bol žiak prijatý na vzdelávanie a táto škola vydáva  žiakovi  vysvedčenie. V tejto škole sa tento žiak započíta do celkového počtu žiakov školy pre financovanie.

***Pre MŠ***: Je to materská škola, do ktorej bolo dieťa prijaté a ktorej zákonný zástupca dieťaťa poskytol čestné vyhlásenie na započítanie údajov v súlade s § 7a ods. 5 zákona č. 597/2003 Z. z.

***Druhá škola****,* ***ktorá pre žiaka nie je kmeňovou školou*** je škola, ktorú žiak navštevuje z dôvodu striedavej starostlivosti rodičov. Táto škola v prípade ZŠ/SŠ žiakovi nevydáva vysvedčenie. V tejto druhej škole sa následne tento žiak nezapočíta do celkového počtu žiakov školy pre financovanie (nie je započítaný do kategórii EDUZBER, výkazov V40-01, V3-01, V4-01).

***Zadávanie údajov za deti a žiakov z Ukrajiny:***

Údaje o deťoch a žiakoch v postavení žiadateľov o poskytnutie dočasného útočiska, alebo ktorým bolo poskytnuté dočasné útočisko na území Slovenskej republiky (z dôvodu vojenského konfliktu na Ukrajine), ktoré sa vzdelávajú v ŠMŠ, základných školách, stredných školách a špeciálnych školách zasielajú školy prostredníctvom svojich školských informačných systémov (aSc agenda, eŠkola) do Centrálneho registra.

Vzhľadom na to, že sa uvedené deti/žiaci nebudú financovať zo ŠR, ale z iných zdrojov, nepremietnu sa do počtu detí a žiakov, ktorí sú zbieraní prostredníctvom EDUZBERu.

Pre správne započítanie žiakov z Ukrajiny je potrebné, aby škola aktualizovala na začiatku školského roku pole „stav odídenca“ a štátnu príslušnosť (musí byť zadané Ukrajina, nesprávne Slovenská republika).

***Účastník výchovy a vzdelávania:***

Od školského roku 2022/2023 škola zadáva údaje o počte účastníkov výchovy a vzdelávania. Účastníkom výchovy a vzdelávania je fyzická osoba od 27 rokov veku, ktorá sa zúčastňuje výchovno-vzdelávacieho procesu a zároveň platí, že sa nevzdeláva v nadväzujúcej forme odborného vzdelávania a prípravy (nadstavbové, pomaturitné, skrátené štúdium).

Škola uvedie údaje o počte účastníkov výchovy a vzdelávania iba za 1. a 2. ročník v samostatnom riadku.

***Príspevok na školu v prírode, lyžiarsky výcvik/kurz:***

Vzhľadom na to, že aj v roku 2024 bude MŠVVaM SR poskytovať príspevky žiakom na školu v prírode a  nalyžiarsky výcvik/kurz, budú sa v RISe vypĺňať nasledovné údaje:

***Príspevok na školu v prírode*** (kategórie ZS1, SZS)

* očakávaný počet žiakov v dennej forme štúdia, ktorí sa v kalendárnom roku 2024 zúčastnia školy v prírode a na ktorých škola žiada príspevok. Údaj o počte žiakov nesmie presiahnuť hodnotu väčšieho z čísiel 35 a 1,2 násobok priemerného počtu žiakov v dennej forme štúdia v ročníku na prvom stupni základnej školy v školskom roku 2023/2024 (uvedené platí iba v prípade, že škola má žiakov vo všetkých 4 ročníkoch prvého stupňa). Hodnoty 35 alebo 1,2 násobok priemerného počtu žiakov slúžia iba na kontrolu výpočtu maximálneho počtu žiakov. Škola však v RISe uvedie iba tých žiakov (očakávaný počet žiakov), o ktorých predpokladá, že sa skutočne zúčastnia školy v prírode,
* počet žiakov v dennej forme štúdia prvého stupňa (len kategória SZS).

***Príspevok na lyžiarsky výcvik*** (kategórie ZS2 a SZS)

* očakávaný počet žiakov v dennej forme štúdia, ktorí sa v kalendárnom roku 2024 zúčastnia lyžiarskeho výcviku, snoubordingového výcviku alebo kombinovaného lyžiarskeho / snoubordingového výcviku („ďalej len lyžiarsky výcvik“) a na ktorých škola žiada príspevok. Údaj o počte žiakov nesmie presiahnuť hodnotu väčšieho z čísiel 35 a 1,2 násobok priemerného počtu žiakov v dennej forme štúdia v ročníku na druhom stupni základnej školy v školskom roku 2023/2024. Hodnoty 35 alebo 1,2 násobok priemerného počtu žiakov slúžia iba na kontrolu výpočtu maximálneho počtu žiakov. Škola však v RISe uvedie iba tých žiakov (očakávaný počet žiakov), o ktorých predpokladá, že sa skutočne zúčastnia lyžiarskeho výcviku.
* počet žiakov v dennej forme štúdia na druhom stupni (len kategória SZS).

***Upozorňujeme:***

* škola (ZS1, ZS2, SZS) môže toho istého žiaka, ktorý sazúčastni školy v prírode, resp. lyžiarskeho výcviku, zadať v RISe iba jedenkrát počas jeho štúdia v príslušnom druhu školy,
* **údaje o počte žiakov**, ktorí sa zúčastnia školy v prírode, resp. lyžiarskeho výcviku je **potrebné odoslať** zo školských informačných systémov.

***Príspevok na lyžiarsky kurz*** (kategórie GYM, SGYM, SM, KON, SOS1-SOS15, ŠUP, SSS, SOSSP, SPOU)

* očakávaný počet žiakov v dennej forme štúdia, ktorí sa v kalendárnom roku 2024 zúčastnia lyžiarskeho kurzu, snoubordingového kurzu alebo kombinovaného lyžiarskeho / snoubordingového kurzu („ďalej len lyžiarsky kurz“) a na ktorých škola žiada príspevok. Údaj o počte žiakov (pri stredných školách s osemročným vzdelávacím programom ide o údaj za 1. až 4. ročník; resp. 5. až 8. ročník) nesmie presiahnuť hodnotu väčšieho z čísiel 35 a 1,2 násobok priemerného počtu žiakov v dennej forme štúdia v ročníku na strednej škole v školskom roku 2023/2024. Hodnoty 35 alebo 1,2 násobok priemerného počtu žiakov slúžia iba na kontrolu výpočtu maximálneho počtu žiakov. Škola však v RISe uvedie iba tých žiakov (očakávaný počet žiakov), o ktorých predpokladá, že sa skutočne zúčastnia lyžiarskeho kurzu,

***Upozorňujeme:***

* stredná škola (GYM, SGYM, KON) s osemročným vzdelávacím programom môže toho istého žiaka, ktorý sa zúčastni lyžiarskeho kurzu, zadať v RISe jedenkrát počas jeho štúdia v prvom až štvrtom ročníku a jedenkrát počas jeho štúdia v piatom až ôsmom ročníku,
* všetky ostatné školy (SM, SOS1-SOS15, ŠUP, SSS, SOSSP, SPOU) môžu toho istého žiaka, ktorý sa zúčastni lyžiarskeho kurzu, zadať v RISe iba jedenkrát počas jeho štúdia v príslušnom druhu školy,
* **údaje o počte žiakov**, ktorí sa zúčastnia lyžiarskeho kurzu je **potrebné odoslať** zo školských informačných systémov.

**KATEGÓRIE ŠKȎL:**

***Základná škola (ZS1, ZS2):***

***Počet žiakov v úvodnom ročníku:***

V súvislosti s novelou § 29 zákona č. 245/2008 Z. z. o výchove a vzdelávaní (školský zákon) môže základná škola od školského roka 2023/2024 zriadiť úvodný ročník. Škola uvádza údaje o počte žiakov s narušenou komunikačnou schopnosťou ľahkého stupňa alebo žiakov s vývinovými poruchami ľahkého stupňa, ktorí k 1. septembru dosiahli vek 6 rokov, ale nie je u nich predpoklad zvládnutia prvého ročníka základnej školy.

***Štátny vzdelávací program od 1.9.2023:***

Vybraných 39 škôl, ktoré budú overovať nový štátny vzdelávací program platný od 1.9.2023 budú žiakov vzdelávaných v tomto programe evidovať pod novým kódom odboru: **7921B11 základná škola I. stupeň – I. cyklus.** Školy v pilotnom overovaní, už majú tento kód sprístupnený od 1.9.2023.

***Špeciálna základná škola (SZS):***

***Počet žiakov v úvodnom ročníku:***

V súvislosti s novelou § 29 zákona č. 245/2008 Z. z. o výchove a vzdelávaní (školský zákon) môže základná škola pre žiakov so všeobecným intelektovým nadaním od školského roka 2023/2024 zriadiť úvodný ročník. Škola uvádza údaje o počte žiakov so všeobecným intelektovým nadaním, ktorí dosiahli k 1. septembru vek 5 rokov alebo dosiahli vek 4 roky a je u nich predpoklad zvládnutia prvého ročníka základnej školy.

***Stredná športová škola - športové gymnáziu (SGYM):***

### Gymnáziá zaradené do siete škôl a ŠZ s názvom „športové gymnáziá“ sa stali od 1. januára 2019 strednými športovými školami.

### Údaje o počte žiakov denného štúdia sú uvádzané do samostatných riadkov podľa jednotlivých druhov športu, ktoré sú rozdelené do troch skupín.

Údaje o počte žiakov sú uvádzané do dvoch stĺpcov.

* *V prvom stĺpci* sa zadávajú *údaje o počte všetkých žiakov* školy.
* *V druhom stĺpci* z počtu žiakov uvedených v prvom stĺpci sú uvádzané údaje *o počte žiakov   1. až 4.* ročníka, ktorí boli prijatí nad rámec počtu žiakov určených samosprávnym krajom alebo nad rámec počtu žiakov po úprave MŠVVaM SR*.* Tento stĺpec sa netýka žiakov osemročných gymnázií.

***Stredná športová škola – športový manažment (SM)/ ostatné odbory vzdelávania:***

### Údaje o počte žiakov denného štúdia v študijných odboroch 7471 M športový manažment, 7475 M digitálne služby v športe a 7476 M spracovanie dát v športe, ktoré poskytujú úplné stredné odborné vzdelanie sú uvádzané podľa jednotlivých skupín športov, ktoré sú rozdelené do troch skupín.

### Údaje o počte žiakov, ktorí sa vzdelávajú v experimentálnom odbore 6343 M športový manažment, škola neuvádza do kategórie Stredná športová škola – športový manažment, ale do kategórie SOŠ1.

###  Z dôvodu odstránenia nejednoznačnosti pri vypĺňaní údajov o počte žiakov vzdelávajúcich sa v odbore športový manažment (SOŠ 1) a údajov o počte žiakov odborov zaradených do kategórie Stredná športová škola – športový manažment (SM) sa upravuje názov kategórie Stredná športová škola – športový manažment /ostatné odbory vzdelávania.

Údaje o počte žiakov sú uvádzané do dvoch stĺpcov.

* *V prvom stĺpci* sa zadávajú *údaje o počte všetkých žiakov* školy.
* *V druhom stĺpci* formulára bude mať škola v každom riadku uvedený počet žiakov *v 1. až 4. ročníku* *nad rámec najvyššieho počtu žiakov* určených samosprávnym krajom alebo nad rámec počtu žiakov po úprave MŠVVaM SR

***Stredné odborné školy a Školy umeleckého priemyslu (SOS01-SOS15):***

Údaje o počtoch žiakov strednej odbornej školy (SOS) sú vykazované podľa učebných a študijných odborov. Jednotlivé učebné a študijné odbory sú *len pre účely* financovania rozdelené do*15 kategórií.* Údaje o počte žiakov sú uvádzané do príslušnej kategórie, v ktorej sa nachádza ich príslušný študijný alebo učebný odbor. Súčet celkového počtu žiakov vo všetkých zadaných kategóriách je zhodný s celkovým počtom žiakov strednej odbornej školy. *Údaje o počte žiakov príslušnej kategórie (SOS01 – SOS15) sa rozpisujú do štyroch stĺpcov:*

* V prvom stĺpci sú zadané údaje o počte všetkých žiakov príslušnej kategórie (SOS01 – SOS15).
* *V druhom stĺpci* z počtu žiakov uvedených v prvom stĺpci sú uvádzané údaje *o počte žiakov 1. až 5.* ročníka, ktorí boli prijatí nad rámec počtu žiakov určených samosprávnym krajom alebo nad rámec počtu žiakov po úprave MŠVVaM SR. Podniková škola neuvádza do druhého stĺpca údaje o počte žiakoch, ktorí sú nad rámec najvyššieho počtu žiakov určených samosprávnym krajom.
* V treťom stĺpci formulára príslušnej kategórie (SOS01 – SOS15) sú uvádzané údaje o počte žiakov v študijných odboroch a učebných odboroch, ktoré sú nad rozsah potrieb trhu práce z počtu žiakov uvedených v prvom stĺpci. Údaje sú zadávané za žiakov v ročníkoch (1. až 4.) v závislosti od toho, kedy bol konkrétny študijný odbor alebo učebný odbor zaradený do  „Zoznamu študijných odborov a učebných odborov, ktoré sú nad rozsah potrieb trhu práce“ (ďalej len „Zoznam nad rozsah“). Podrobnosti o študijných odboroch alebo učebných odboroch zaradených do „Zoznamu nad rozsah“ sú uvedené v tabuľkách č. 1a v „Pokynoch“ za kategórie SOS 01-15.
* Vo štvrtom stĺpci formulára príslušnej kategórie (SOS01 – SOS15) sú uvádzané údaje o počte žiakov v študijných odboroch a učebných odboroch s nedostatočným počtom absolventov pre potreby trhu práce z počtu žiakov uvedených v prvom stĺpci. Údaje sú zadávané za žiakov v ročníkoch (1. až 4.) v závislosti od toho, kedy bol konkrétny študijný odbor alebo učebný odbor zaradený do „Zoznamu študijných odborov a učebných odborov s nedostatočným počtom absolventov pre potreby trhu práce“ (ďalej len „Zoznam s nedostatočným počtom“). Podrobnosti o študijných odboroch alebo učebných odboroch zaradených do „Zoznamu s nedostatočným počtom“ sú uvedené v tabuľkách č. 2a v „Pokynoch“ za kategórie SOS 1-15.

***Škola umeleckého priemyslu*** *nezadáva údaje* *o počte žiakov* do formulárov kategórií SOS01 – SOS15, ale údaje *o počte žiakov 1. až 4. ročníka* v skupine odborov 86 Umenie a umeleckoremeselná tvorba III zadáva do formulára *ŠUP*.

***Aktívne a neaktívne učebné a študijné odbory:***

V predošlých zberoch boli študijné a učebné odbory evidované ako aktívne, resp. neaktívne, podľa toho či škola mala v danom odbore žiakov. V zbere prostredníctvom RISu sa táto funkcionalita zmenila.

 Pre SOŠ sú vygenerované formuláre za všetky kategórie SOS01 – SOS15, v ktorých má zaradené študijné a učebné odbory v sieti škôl, bez ohľadu na to, či v danom odbore má žiakov alebo nie. Z uvedeného vyplýva, že škola bude musieť vstúpiť aj do kategórií SOŠ, v ktorých nemá žiakov a uložiť nulový formulár kategórie. Na protokole školy budú pre tlač zobrazené kvôli úspore miesta iba nenulové kategórie.

***Nižšie stredné vzdelanie:***

 Program vzdelávania na získanie nižšieho stredného vzdelania, ktorý sa končí komisionálnou skúškou na získanie nižšieho stredného vzdelania, môže organizovať ibazákladná škola určená RÚŠS.

 Žiak strednej odbornej školy získa nižšie stredné vzdelanie úspešným absolvovaním komisionálnej skúšky na získanie nižšieho stredného vzdelania v rámci vzdelávacieho programu nižšieho stredného odborného vzdelávania.

***Zariadenia poradenstva a prevencie:***

Zariadenia poradenstva a prevencie nebudú v Eduzbere vypĺňať údaje, údaje pre účely financovania sa načítavajú zo systému EvuPP.

***Zadávanie individuálneho učebného plánu:***

Dochádza k spresneniu zadávania individuálneho učebného plánu. Formu osobitnú -nadväzujúcu „podľa individuálneho učebného plánu“ je možné zadať iba pri zadaní hodnoty „osobitná forma plnenia dochádzky“ v položke forma organizácie výchovy a vzdelávania.

Všetci žiaci podľa individuálneho učebného plánu sa budú započítavať vo výkazoch Eduzber do riadku „počet ostatných žiakov“.

***Kvalifikačná štruktúra pedagogických zamestnancov:***

V zbere údajov prostredníctvom RISu sa pri kvalifikačnej štruktúre pedagogických zamestnancov zisťuje aj počet rokov započítanej praxe.

Po prihlásení sa na crinfo.iedu.sk má škola možnosť zobraziť si zoznam zamestnancov a údajov o nich, ktoré systém RIS eviduje. Tento zoznam nie je možné editovať. Na základe zoznamu sa vygeneruje kumulatívna tabuľka s údajmi o počte pedagogických zamestnancov (SZAM a MSZAM), v rovnakej štruktúre ako bola v minulých rokoch. Je potrebné, aby škola údaje v školskom systéme upravila tak, aby výsledná kumulatívna tabuľka s údajmi o počte pedagogických zamestnancov zodpovedala skutočnému prepočítanému počtu pedagogických zamestnancov podľa pokynov.

Keďže internáty v zriaďovateľskej pôsobnosti RÚŠS neposielajú do RIS jednotkové údaje, je potrebné, aby zoznam pedagogických zamestnancov vyplnili na crinfo.iedu.sk ručne. Kumulatívna tabuľka s údajmi o počte pedagogických zamestnancov (INTZAM) sa im vygeneruje na základe ručne vyplneného zoznamu.

Do prepočítaného počtu pedagogických zamestnancov príslušnej platovej triedy ***sa nezadáva údaj***opočte asistentov učiteľa pre žiakov so zdravotným znevýhodnením a asistentov (v prípade ak nemajú dopĺňanie úväzku vyučovacou / výchovnou činnosťou alebo činnosťou majstra odborného výcviku) a sociálnych pedagógov pre žiakov zo sociálne znevýhodneného prostredia, školských digitálnych koordinátorov, školských špeciálnych pedagógov a tiež odborní zamestnanci sa v kategórii ŠZAM nevykazujú.

V SOŠ sa do prepočítaného počtu pedagogických zamestnancov príslušnej platovej triedy *zadáva údaj* o prepočítanom počte pedagogických zamestnancov, ktorí sú zamestnancami SOŠ. *Nepatria sem* pedagogickí zamestnanci (učiteľ odbor. praxe, MOV), ktorí zabezpečujú praktické vyučovanie žiakov v *duálnom vzdelávaní* u zamestnávateľa, s ktorým má SOŠ uzatvorenú zmluvu o duálnom vzdelávaní. Pedagogický zamestnanec SOŠ (učiteľ odbor. praxe, MOV) vykonáva činnosť pre SOŠ a zabezpečuje aj praktické vyučovanie žiakov v duálnom vzdelávaní u zamestnávateľa, s ktorým má škola uzatvorenú zmluvu o duálnom vzdelávaní. Pracovný úväzok zamestnanca, ktorý má uzatvorený s týmto zamestnávateľom sa do prepočítaného počtu pedagogických zamestnancov *nezadáva.*

Do ***pracovnej triedy dva*** sa zaraďuje *pedagogický zamestnanec*, ktorý vykonáva pedagogickú činnosť v špeciálnej škole, špeciálnej triede, alebo v školskom internáte pre deti so zdravotným znevýhodnením.

Údaje o pedagogickom zamestnancovi, ktorý vykonáva priamu výchovnovzdelávaciu činnosť v bežnej triede a aj v špeciálnej triede a nemá požadovanú kvalifikáciu pre vyučovanie v špeciálnej triede, sa zadávajú v závislosti od výšky úväzku v špeciálnej triede:

* ak pracovný úväzok pedagogického zamestnanca v špeciálnej triede je menej ako polovica, údaje o zamestnancovi sa zadávajú v príslušnej platovej triede iba do pracovnej triedy jedna,
* v prípade, že pracovný úväzok pedagogického zamestnanca v špeciálnej triede je *vyšší ako polovica,* údaje o zamestnancovi sa zadávajú do *pracovnej triedy dva* v príslušnej platovej triede ako kvalifikovanému za predpokladu, že uvedenému zamestnancovi plynie štvorročná lehota na začatie štúdia špeciálnej pedagogiky.

***Supervízor – pedagogický zamestnanec***

Rozhodnutím riaditeľa školy môže byť základný úväzok znížený na každých 20 žiakov o jednu hodinu. Supervízorov na škole môže byť viac , úľava sa môže medzi nich rozložiť (napr. škola má 400 žiakov, celková úľava na úväzku je 20 hodín a riaditeľ ju rozdelí medzi 5 supervízorov, každý pedagogický zamestnanec má úľavu 4 hodiny).

***Sociálny pracovník – odborný zamestnanec***

Zavádza sa nová podkategória odborného zamestnanca „sociálny pracovník“. Nakoľko sa jedná o odborného zamestnanca, základný úväzok sa neurčuje (určený pracovný čas zamestnávateľa). Zároveň platí, že uvedení odborní zamestnanci sa pre Eduzber nevykazujú.

***Škola v zriaďovateľskej pôsobnosti súkromného zriaďovateľa*** bude zadávať v závislosti od toho, čipostupuje pri odmeňovaní pedagogických zamestnancov podľa zákona č. 553/2003 Z. z. o  odmeňovaní niektorých zamestnancov pri výkone práce vo verejnom záujme alebo pri odmeňovaní postupuje podľa kolektívnej zmluvy alebo vnútorného predpisu, v ktorých sú podmienky odmeňovania upravené podľa Zákonníka práce. Ak súkromná škola nepostupuje pri odmeňovaní pedagogických zamestnancov podľa zákona č. 553/2003 Z. z.

* + - * zadáva údaje o pedagogických zamestnancoch ako je  platová trieda, do ktorej by bol zamestnanec v príslušnom kariérovom stupni zaradený, ak by sa postupovalo podľa zákona č. 553/2003 Z. z. ,
* nevykazuje údaje o príplatkoch za profesijný rozvoj,
* nevykazuje údaje o započítaných rokoch praxe pedagogických zamestnancov.

***Materská škola a školský internát v zriaďovateľskej pôsobnosti***  *RÚŠS v sídle kraja* uvedie údaje o prepočítanom počte pedagogických zamestnancov, ktorí sa podieľajú na priamej výchovno-vzdelávacej činnosti**,** v materskej škole do kategórie *MŠZAM*a v školskom internáte do kategórie *INTZAM*. Do prepočítaného počtu pedagogických zamestnancov príslušnej platovej triedy *sa nezadáva údaj* o počte asistentov pre žiakov so zdravotným znevýhodnením a tiež odborní zamestnanci sa v kategórii MŠZAM a INTZAM nevykazujú.